
COMUNA BOȚEȘTI
CONSILIUL LOCAL


R E G U L A M E N T
privind acordarea unui stimulent financiar pentru nou-nascuti, pe perioada mandatului 2020-2024


Art.1. Beneficiarii prezentei hotarari sunt parintii copiilor nou-născuți cu domiciliul pe raza comunei, care conform anchetei sociale locuiesc efectiv pe raza comunei Boțești.
Art.2. Acordarea stimulentului se face in baza cererii și a documentelor doveditoare, obligatoriu depuse la compartimentul de asistenta sociala.
Art.3. Angajatul compartimentului de asistenta sociala vor inregistra doar cererile care sunt insotite de toate documentele justificative, in urma verificarii integritati si valabilitatii informatiilor.
Art.4. Cererea privind acordarea stimulentului pentru nou-nascut va fi insotita de urmatoarele acte:
- actele de identitate ale parintilor (original si copie);
- cerificatul de nastere al copilului (original si copie);
- cerere tipizata, conform anexei 1A;
- ancheta sociala efectuata la domiciliul parinților copilului;
- extras de cont pentru efectuarea viramentului, dupa caz.
Art.5. Stimulentul financiar se acorda o singura data pentru fiecare nou-nascut, pe baza de cerere, cu respectarea urmatoarelor conditii:
- ambii parinți au domiciliul pe raza comunei Botesti;
- nasterea s-a inregistrat intr-o maternitate din Romania;
- dosarul cu actele doveditoare este acceptat numai daca este complet;
- termenul de depunere al dosarului este de 45 de zile de la data nasterii copilului. 
Art.6. Nu beneficiaza de prevederile prezentului regulament persoanele care:
- nu indeplinesc conditiile de eligibilitate stabilite prin prezentul regulament;
- dosarul depus este incomplet sau actele care fac obiectul dosarului nu sunt valabile;
- nu au respectat termenul de depunere a cererilor.
Art.7. Stimulentul financiar pentru nou-nascuti, pe perioada mandatului 2020-2024, se va acorda integral sau esalonat in functie de sumele disponibile in bugetul local, la capitolul venituri proprii.


